# La segona hora

La segona hora va ser un programa radiofònic d'humor, conduït per Quim Morales, que s'emetia a l'emissora de ràdio catalana RAC 1 de 13 a 14 els dies feiners entre 2008 i 2019. El títol del programa provenia del fet que originalment era la segona hora del programa Minoria absoluta. El programa tractava de crear polèmica, dubte, transgressió des de l'humor, com també s'hi realitzaven entrevistes i enquestes telefòniques. L'equip, que s'autoanomena equip d'investigació, va estar format en la seva temporada per Quim Morales (2008-2019), Xavier Pérez Esquerdo (2008-2019), Ana Polo (2016-2019), Jordi Ramoneda (2017-2019), Cèlia Roure (2017-2019) a la producció i Víctor Ollé al control tècnic. Anteriorment varen formar part del programa Jair Domínguez (2008-2017), Candela Figueras (fins 2016), i Mònica Planas (almenys durant 2008-2009) com també hi varen col·laborar Roger de Gràcia, Bibiana Ballbè, Jordi Ventura, Gerard Florejachs, Meri Plana, Xavi Puig, Edgar Fornós (2017-2018), Elisenda Carod (2017-2018) i Guillem Albà (2017-2018). Altres col·laboradors històrics han estat Tatiana Sisquella, Òscar Andreu i Òscar Dalmau.

## Història

El programa Minoria absoluta es va crear l'any 2000 i s'emetia diàriament de 12:00 h a 14:00 h. A partir de la temporada 2008-2009, Quim Morales va començar a substituir en Toni Soler durant la segona hora d'emissió del programa, però els personatges i actors de l'equip continuaven sent els mateixos. Progressivament, el programa es va dividir en dues parts ben diferenciades. Minoria absoluta va continuar sent el mateix programa dedicat a la política durant la primera hora i la segona hora es va independitzar, creant un nou programa amb un equip diferent del primer. Morales va incorporar al seu equip a en Jair Domínguez i Xavier Perez Esquerdo, amb els quals ja havia treballat prèviament al programa El rosari de la Aurora, un programa de tarda a Ona catalana.
Inicialment, el nom d'aquest programa era La segona hora del Minoria absoluta, però quan el Minoria absoluta es va acomiadar al final de la temporada 2009-2010, el programa va continuar en antena amb el nom de La segona hora.
El gener de 2013 van passar la històrica xifra de mil programes. Per celebrar-ho, es va organitzar una emissió en directe a la sala Luz de Gas de Barcelona.
A partir del 20 de febrer de 2017 es va començar a emetre alhora per 8tv, fins al final de la temporada.
El 29 de juny del 2017 van celebrar la festa dels 2000 programes a la Sala Barts de Barcelona.

## Polèmica

Durant el 2014 Ciutadans va fer una queixa al Consell de l'Audiovisual de Catalunya pels comentaris satírics fets al programa del 14 de març de 2014, en què es va dir intel·ligència i Ciutadans són conceptes incompatibles i que unes persones s'enganxen a les drogues i d'altres a Ciutadans, però el CAC va rebutjar les queixes.

## Curiositats

El programa feia servir repetidament diversos talls de veus de les entrevistes que realitzava, i és el responsable de la popularització de la frase et felicito, fill. De la cançó "Sonría Señor": "todo va mal, irá peor, sonría, sonría señor." I dels crits del Xavier Pérez Esquerdo "Terra Alta", "Amigo" i "¡Ah, me vuelvo loca!".

## Audiències

Evolució segons els mesuraments d'audiència elaborats a Espanya per l'EGM.
| Any | 1a onada | 2a onada | 3a onada |
| 2008 | - | - | 132.000 |
| 2009 | | | |
| 2010 | 123.000 | 119.000 | 101.000 |
| 2011 | 110.000 | 143.000 | 116.000 |
| 2012 | 155.000 | 149.000 | 130.000 |
| 2013 | 125.000 | 140.000 | 133.000 |
| 2014 | 173.000 | 177.000 | |
| 2015 | 139.000 | 161.000 | |
| 2016 | 151.000 | 144.000 | 146.000 |
| 2017 | 177.000 | 177.000 | 190.000 |
| 2018 | 190.000 | 190.000 | 136.000 |
| 2019 | 160.000 | 148.000 | - |

## Referències

* ↑ Palacios Caballero, Josep Andreu. «Entrevista a Quim Morales: “El pitjor que li pot passar a un columnista és que el lector s'hagi de rellegir el text”». Unió de Leads, 11-06-2011.
* 1 2 3 Estarriola, Marc. «Jair Domínguez deixa 'La segona Hora' de RAC1». El Gerió Digital, 19-04-2017. [Consulta: 19 juliol 2019].
* ↑ «Coneixem la trajectòria d’Elisenda Carod, presentadora de la pròxima edició del Festivitas Bestiarum – Agrupació del Bestiari Festiu i Popular de Catalunya». [Consulta: 23 gener 2021].
* ↑ Callarissa, Joan «Mor als 35 anys la periodista Tatiana Sisquella». Ara, 06-02-2014 [Consulta: 6 febrer 2014].
* 1 2 3 4 Castellví Roca, Albert «"Tenir aquesta hora de ràdio és la meva vida, és un caramel"». Diari Ara [Barcelona], 09-01-2013, p.45. ISSN: 2014-010X.
* ↑ El rosari de la Aurora
* ↑ «Entrevista al programa a 365d365e.com». Arxivat de l'original el 2011-09-26. [Consulta: 20 març 2012].
* ↑ Castellví Roca, Albert «El CAC rebutja les queixes de C's contra 'La tribu' i 'La segona hora'». Diari Ara, 09-07-2014 [Consulta: 9 juliol 2014].
* ↑ www.etfelicitofill.cat, projecte que reaprofita la coneguda frase
* ↑ «RAC 1, la radio más escuchada en Catalunya de 9 a 20 horas» (en castellà). La Vanguardia, 11-12-2008. [Consulta: 19 juliol 2019].
* ↑ «Más líder y más tiempo» (en castellà). La Vanguardia, 16-04-2010. [Consulta: 2 setembre 2019].
* ↑ «RAC1,líder de la temporada» (en castellà). La Vanguardia, 06-07-2010. [Consulta: 2 setembre 2019].
* ↑ «RAC1,cada vez más líder» (en castellà). La Vanguardia, 03-12-2010. [Consulta: 2 setembre 2019].
* ↑ «RAC1 manté el lideratge al migdia i a la tarda consulta». Diari ARA, 07-04-2011. [Consulta: 19 juliol 2019].
* ↑ «RAC1 bat els seus propis rècords com l'emissora més escoltada de Catalunya». La Vanguardia, 01-07-2011. [Consulta: 2 setembre 2019].
* ↑ «RAC1, més líder que mai». La Vanguardia, 01-12-2011. [Consulta: 2 setembre 2019].
* ↑ «RAC1 bat nous rècords». La Vanguardia, 12-04-2012. [Consulta: 2 setembre 2019].
* ↑ «RAC1 tanca la seva millor temporada com a líder de a ràdio catalana». La Vanguardia, 05-07-2012. [Consulta: 2 setembre 2019].
* ↑ «RAC1 reforça el lideratge indiscutible a Catalunya». La Vanguardia, 23-04-2013. [Consulta: 2 setembre 2019].
* ↑ «RAC1, més líder que mai». La Vanguardia, 05-07-2013. [Consulta: 2 setembre 2019].
* ↑ «'La segona hora' també renova per RAC1». Diari ARA, 26-06-2014. [Consulta: 19 juliol 2019].
* 1 2 Gutiérrez, Àlex. «RAC1 lidera amb 814.000 oients i Basté fa la seva segona millor dada històrica». Diari ARA, 05-07-2017. [Consulta: 19 juliol 2019].
* 1 2 Gutiérrez, Àlex. «RAC1 renova el liderat en un EGM amb dades a la baixa a la ràdio catalana». Diari ARA, 29-11-2018. [Consulta: 19 juliol 2019].
* ↑ «160.000 oients per a La Segona Hora». Minoria Absoluta, 17-07-2019. Arxivat de l'original el 19 de juliol 2019. [Consulta: 19 juliol 2019].